OpenLLM-France/wikimedia huggingface dataset:
# Les Fontetes (Castellar de la Ribera)

* Aquest article tracta sobre el torrent de Castellar de la Ribera. Vegeu-ne altres significats a «Les Fontetes».
Les Fontetes és un torrent afluent per la dreta del Barranc dels Apòstols que neix al vessant nord del Serratalt, a poc més de 500 m. al nord-est de la masia de Torremorell. De direcció global cap a les 8 del rellotge, desguassa al seu col·lector a uns 370 m. al sud-oest de la masia de Marmí després d'haver passat pel nord de les masies de Torremorell i el Masroig i pel sud de la masia del Llor. Fa tot el seu curs pel terme municipal de Castellar de la Ribera.

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Castellar de la Ribera, està constituïda per tres cursos fluvials la longitud total dels quals suma 3.915 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de XRCC, són 42° 0′ 28.65″ N, 1° 25′ 44.40″ E﻿ / ﻿42.0079583°N,1.4290000°E﻿ / 42.0079583; 1.4290000
# Les Folles Années du twist

Les Folles Années du twist és una pel·lícula franco-algeriana dirigida per Mahmoud Zemmouri el 1983, estrenada el 1986.

## Argument

Boufarik, Algèria, el 1960. Salah i Boualem, dos nois de vint anys que porten camises de moda i ulleres fosques, estan més interessats en el twist que en la feina i la guerra de la independència. Quan s'acaba la guerra, Boualem sap escollir el "bàndol bo", el dels aprofitats...

## Repartiment

* Malik Lakhdar-Hamina : Boualem
* Fawzi B. Saichi : Salah
* Jacques Villeret : M'sieur John Wayne
* Mustapha El Anka : Si Tayeb
* Richard Bohringer : Gomez
* Marina Moncade : Mauricette
* Jean-Marie Galey : el militar
* Areski Nebti : Kaddour
* Élisabeth Lafont : la Pied-noir
* Fanny Mergui : Mme Bacri
* Djamel Allam : el presentador de televisió
* Jean-Pierre Sentier: el jugador de bitlles
* Georges Trillat: el cambrer
* Amar Ouyacoub: amic de Si Tayeb
* Ali Abdoun: amic de Si Tayeb
* Sissani: pare de Salah
* Eddy Jabès: un soldat
* Keltoum: mare de Boualem
* Jacques Taris: el representant
* Sylvain Chamarande
* Serge Martina
* Brahim Haggiag: Si Omar

## Crítica

| « | Les Folles Années du twist no té cap altra ambició que ser entreteniment i en això serveix el veritable talent de Mahmoud Zemmouri per a la línia. D'altra banda, està filmat amb molta cura, molt sovint mirant, sàviament, cap als còmics. | » |
| — Olivier Assayas, « Zig-zag vénitien », Cahiers du cinéma n° 352, octobre 1983, p. 17 |||

## Referències

* ↑ Les Folles Années du twist a unifrance.org
* ↑ Crítica de la pel·lícula a Libération
* ↑ Les Folles Années du twist maghrebdesfilms.fr

## Enllaços externs

* Les Folles Années du twist a YouTube
# Municipi de Næstved

El municipi de Næstved és un municipi danès de la Regió de Sjælland que va ser creat l'1 de gener del 2007 com a part de la Reforma Municipal Danesa, integrant els antics municipis de Fuglebjerg, Fladså, Holmegaard, Suså i Næstved. El municipi és situat al sud de l'illa de Sjælland abastant una superfície de 681 km². A la badia de Karresbækminde, formada pels fiords de Karrebæk i de Dybsø, davant i al sud de la ciutat de Næstved, hi ha les illes de Gavnø, Enø i Dybsø.
La ciutat més important i la seu administrativa del municipi és Næstved (41.717 habitants el 2009). Altres poblacions del municipi són:
* Brøderup
* Enø
* Everdrup
* Fensmark
* Fuglebjerg
* Gelsted
* Glumsø
* Herlufmagle
* Holme Olstrup
* Hyllinge
* Karrebæksminde
* Lov
* Menstrup
* Mogenstrup
* Rønnebæk
* Sandved
* Skelby
* Skraverup
* Tappernøje
* Toksværd
* Tornemark
* Tybjerglille Bakker

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 13984 | 35,0 |
| Det Radikale Venstre | 1280 | 3,2 |
| Det Konservative Folkeparti | 3326 | 8,3 |
| Socialistisk Folkeparti | 5236 | 13,1 |
| Blaklisten | 516 | 1,3 |
| Visionspartiet | 41 | 0,1 |
| Dansk Folkeparti | 3884 | 9,7 |
| Ungdomspartiet | 353 | 0,9 |
| Venstre | 10818 | 27,1 |
| Enhedslisten - De Rød-Grønne | 528 | 1,3 |

### Alcaldes

| Alcalde | Període | Partit |
| Henning Jensen | 1-1-2007 a 31-12-2009 | Socialdemokratiet |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Næstved
# Mare de Déu del Pilar de Vilafranca del Penedès

L'església de la Mare de Déu del Pilar és un temple catòlic de Vilafranca del Penedès (Alt Penedès) protegit com a Bé Cultural d'Interès Local.

## Descripció

Integrada dins el conjunt de la Residència Mare Ràfols, es tracta d'una església inacabada de planta semicircular amb petits cossos laterals, composta de planta baixa singular, coberta amb cúpula central i llanterna i cobertes planes als laterals. La cúpula està suportada per arcs de mig punt sobre columnes. Els cossos laterals tenen planta baixa i pis, amb escala d'accés. En un hi ha la sagristia i a l'altre l'altar del Santíssim.
Les parets són de pedra, paredat comú i totxo. Els forjats són de biga de ferro i revoltó. Les columnes són de marbre i els arcs de formigó. L'escala és de volta a la catalana.
La façana posterior té franges i cantoneres de pedra amb obertures de mig punt, cornisa amb permòdols i coronament amb barana de balustres. La cúpula està revestida amb llosetes de ceràmica vidriada i llanterna.
Als vitralls hi ha representats passatges de la vida de la mare Ràfols.

## Referències

* 1 2 3 4 «Mare de Déu del Pilar de Vilafranca del Penedès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2017].
# Font de Meravera

La Font de Meravera és una font del terme municipal de Tremp, del Pallars Jussà, a l'antic terme ribagorçà de Sapeira, a prop del poble dels Masos de Tamúrcia, però territori del Pont d'Orrit.
Està situada a 809 m d'altitud, al sud-oest dels Masos de Tamúrcia, a llevant del Mas d'Aulari i del Mas de Ferran, a prop d'on passava el termenal entre Sapeira i Espluga de Serra, a la dreta del barranc del Solà.

## Enllaços externs

* Institut Cartogràfic de Catalunya
# Kremlin de Súzdal

El Kremlin de Súzdal (rus: Суздальский Кремль ) és un kremlin totalment medieval del segle x. El primer esment escrit del Kremlin de Súzdal data de 1024. El Kremlin és a la corba del riu Kamenka a la part meridional de l'actual ciutat de Súzdal. Posseeix una església de culte ortodox d'arquitectura tradicional russa dels segles xvi i xvii, juntament amb alguns edificis annexos com el Convent de Mariae Protectora, antic lloc d'exili i retirada de dames de classe social alta com les dones dels tsars Iván III el Gran, Basilio III i Pere I el Gran.
# Riu Tennessee

El riu Tennessee és l'afluent més gran del riu Ohio. Té una llargada aproximada de 1.049 km i es troba al sud dels Estats Units, transcorre pels estats dels Estats Units de Tennessee, Alabama, Mississipi i Kentucky. Antigament estava aquesta zona poblada només pels amerindis Cherokees. L'autoritat governativa Tennessee Valley Authority (TVA) hi projectà i construí diversos embassaments.
El riu Tennessee es forma per la confluència dels rius Holston i French Broad a l'est de Knoxville. Després flueix cap al sud i després de passar per Alabama i formar frontera amb l'estat de Mississipi, torna a Tennessee. Té una llargada de 1.046 km, un cabal mitjà de 2.000 m³/s

## Afluents

* Horse Creek
* Big Sandy River (Tennessee)
* Duck River (Tennessee)
** Buffalo River (Tennessee)
** Piney River (Tennessee)
* Beech River (Tennessee)
* Bear Creek (Alabama)

## Ciutats destacades

* Chattanooga
* Decatur (Alabama),
* Florence (Alabama)
* Huntsville (Alabama)
* Knoxville

## Vegeu també

* Batalla de Decatur
* Llista de peixos del riu Tennessee

## Notes

* ↑ Alabama Department of Transportation. «County Highway Maps» (Lizardtech Plugin). University of Alabama, 1997. Arxivat de l'original el 2009-01-30. [Consulta: 25 juny 2007].

## Bibliografia

* Woodside, M.D. et al. (2004). Water quality in the lower Tennessee River Basin, Tennessee, Alabama, Kentucky, Mississippi, and Georgia, 1999-2001 [U.S. Geological Survey Circular 1233]. Reston, VA: U.S. Department of the Interior, U.S. Geological Survey.
* Myers, Fred (2004). Tennessee River CruiseGuide, 5th Edition
* Hay, Jerry (2010). Tennessee River Guidebook, 1st Edition

## Enllaços externs

* Tennessee Rivers Arxivat 2008-12-02 a Wayback Machine.
* Map of Tennessee River in Alabama Arxivat 2016-02-03 a Wayback Machine.
* Tennessee River Navigation Charts Arxivat 2007-06-25 a Wayback Machine.
# Rugby Club València

El Rugby Club València és una entitat esportiva de la ciutat de València, fundada en 1966. RC València, inicialment el club s'anomenava Gimnasio Educación y Descanso. Durant la dècada dels anys 80, l'equip sènior masculí de rugbi va ser un dels més importants de la lliga espanyola, aconseguint un títol de campió en la temporada 1982/83. En l'actualitat milita en la segona categoria del rugbi nacional, coneguda com a Divisió d'Honor B. És l'equip més llorejat del País valencià.
El RC València ha disputat 22 temporades en Divisió d'Honor, aconseguint un títol de campió en l'edició 1982/83. A més ha estat subcampió de la Copa del Rei en dues ocasions, en els anys 1979 i 1986. L'any 2018 va militar en la divisió d'Honor B.
Des de l'any 2014 existeix la secció de rugbi femení al Rugby Club València, l'any 2017 van guanyar la Lliga Valenciana de rugbi femení, i l'any 2018 van quedar subcampiones davant Les Abelles.

## Referències

* ↑ «Medio siglo de doradas melés» (en castellà). Las Provincias, 24-04-2016.
* ↑ «Palmarés – Rugby Club Valencia» (en espanyol europeu). Arxivat de l'original el 2019-10-06. [Consulta: 26 març 2018].
* ↑ «TECNIDEX VALENCIA RUGBY FEMENINO/ CR LA SAFOR-DENIA – Rugby Club Valencia» (en espanyol europeu). [Consulta: 26 març 2018].
# Rúmbia

La rúmbia és un estil musical nascut al Vallès, que fusiona la rumba catalana amb la cúmbia llatina sobre el substrat de la música popular de festa major i del ball de gitanes. El van impulsar Dusminguet i Pomada al final del segle xx, amb l'acordió diatònic –principalment– com a instrument aglutinador i amb elements del rock. N'han compost cançons Carles Belda, Joan Garriga, Víctor Pedrol, etc. –amb el mestratge de Jaume Arnella i Gato Pérez– i en toquen temes grups com La Troba Kung-Fú, Els Catarres, La Carrau, La Pegatina, Rauxa, Pareras Parelladas, Tetuà, Batak, Assabè On Band... La rúmbia, pensada per ballar, barreja sense complexos el substrat propi del ball: havaneres, rock, reggae i ska, valsos, etc. El nom de rúmbia el va proposar Ernesto América i el primer cop es va escriure és en el títol del CD Rumbia at Ernestos, de La Troba Kung-Fú, de l'any 2009.

## Referències

* 1 2 Relats Molins, Mariona «Monstres of rúmbia». Vallesos, 10, Tardor-hivern 2015/2016, pàg. 14-16.
* ↑ «'Monstres of rúmbia' a l'Enderrock 242». Enderrock, 07-11-2015. [Consulta: 19 febrer 2016].
* ↑ «Entrevista d'actualitat - Monsters of Rúmbia de Carles Belda al Festival Born de Cançons». Mans, Catalunya Ràdio, 14-02-2016. [Consulta: 19 febrer 2016].
* ↑ «La rúmbia vallesana, en concert al Born de Barcelona». Vallesos, 15-02-2016. [Consulta: 19 febrer 2016].
* ↑ «El concert de rúmbia vallesana arriba al Born de Barcelona». El 9 Nou, 18-02-2016. [Consulta: 19 febrer 2016].
* ↑ «Rumbia At Ernesto's / La Troba Kung-Fú». Viasona. [Consulta: 21 febrer 2016].
# Ronde van Midden-Brabant

La Ronde van Midden-Brabant és una cursa ciclista d'un dia neerlandesa que es disputa a Dongen, a la regió del Brabant del Nord. Creada el 1995 ens substitució d'una antiga cursa per a joves, la cursa en alguna de les seves edicions ha sigut en format per etapes o vegades ha consistit en una cursa d'un sol dia. Forma part del calendari nacional.

## Palmarès

| Any | Vencedor | Segon | Tercer |
| 1995 | Marcel van der Vliet | Pascal Vergeer | Steven de Jongh |
| 1996 | Wiebren Veenstra | Bert Hiemstra | Ronald van der Tang |
| 1997 | Wilco Zuyderwijk | Matthe Pronk | Gerard Kemper |
| 1998 | Erik de Crom | Edwin Dunning | Matthe Pronk |
| 1999 | John den Braber | Ronald van der Tang | Dennis Moons |
| 2000 | Marcel Luppes | Jacek Mickiewicz | Scott Guyton |
| 2001 | Alain van Katwijk | Ruud Aerts | Camiel van den Bergh |
| 2002 | Paul van Schalen | Germ van der Burg | Tom Cordes |
| 2003 | Jeroen Boelen | Russell Van Hout | Germ van der Burg |
| 2004 | Germ van der Burg | Jos Pronk | Maarten Lenferink |
| 2005 | Paul van Schalen | Arnoud van Groen | Piet Rooijakkers |
| 2006 | Alain van Katwijk | Roy Curvers | Lars Boom |
| 2007 | Roy Curvers | Peter Schep | Danny Stam |
| 2008 | Johnny Hoogerland | Rene Hooghiemster | Andre van Reek |
| 2009 | Jeroen Boelen | Bert-Jan Lindeman | Jan Bos |
| 2010 | Johim Ariesen | Yoeri Havik | Wim Botman |
| 2011 | Sander Oostlander | Bart van Haaren | Pim de Beer |
| 2012 | Mike Teunissen | Huub Duyn | Peter Schulting |
| 2013 | Brian van Goethem | Jasper Bovenhuis | Lars van der Haar |
| 2014 | Tijmen Eising | Huub Duyn | Arno van der Zwet |
| 2015 | Daan Meijers | Cees Bol | Yoeri Havik |
| 2016 | Rick Ottema | Jeroen Meijers | Daniel Korevaar |
| 2017 | Jasper Bovenhuis | Rick Ottema | Jasper Hamelink |

## Enllaços externs

* Web oficial Arxivat 2016-08-18 a Wayback Machine. (neerlandès)
* Palmarès a cyclebase.nl
* Palmarès a sitiodeciclismo.net
# Ronde van het Groene Hart

La Ronde van het Groene Hart era una cursa ciclista d'un dia neerlandesa que es disputa a la regió de Groene Hart. Creada el 2007, la cursa formà part de l'UCI Europa Tour, amb una categoria 1.1., fins a la seva desaparició el 2010.

## Palmarès

| Any | Vencedor | Segon | Tercer |
| 2007 | Wouter Weylandt | Graeme Brown | Greg Van Avermaet |
| 2008 | Tomas Vaitkus | Wouter Weylandt | Bobbie Traksel |
| 2009 | Geert Omloop | Graeme Brown | Aart Vierhouten |
| 2010 | Jens Mouris | Nico Eeckhout | Sep Vanmarcke |

## Referències

* ↑ «Campina Ronde van het Groene Hart (Hol) - Cat.1.1». [Consulta: 31 octubre 2023].

## Enllaços externs

* Web oficial (neerlandès)
# Sakamoto Ryōma

    En aquest nom japonès, el cognom és Sakamoto.
Sakamoto Ryōma (坂本 龍馬) va ser un personatge important en el moviment del shogunat Tokugawa durant el període Bakumatsu del Japó. Entre altres actuacions, va negociar la pau entre Chōshū i Satsuma, dues poderoses províncies que eren hostils i que es van unir contra el govern Bakufu, que donava suport al shogun Tokugawa. Ryōma sovint utilitzava l'àlies Saidani Umetarō(才谷 梅太郎}. Finalment va ser assassinat junt amb el seu company Nakaoka Shintarō, a Kyoto, mai s'ha sabut la identitat dels seus assassins.
Ryōma va ser un admirador dels principis democràtics. Ryōma va prendre com a model de democràcia per al futur del Japó, el Congrés dels Estats Units i el Parlament Britàni
Ryōma sovint és considerat com el "pare de l'Armada Imperial Japonesa", pel fet que va treballar sota la direcció de Katsu Kaishū per a crear una força naval moderna

## Llegat

Ryōma va ser un visionari que somiava un Japó independent sense feudalisme. Era una mescla de la tradició i la modernitat simbolitzada per la seva preferència pel vestit de samurai mentre afavoria la vestimenta occidental.
El 15 de novembre de 2003, l'Aeroport Kōchi va ser rebatejat Kōchi Ryōma Airport en el seu honor.
L'asteroide 2835 Ryoma rep el seu nom i l'asteroide 5823 Oryo rep el nom de la seva esposa.
Sakamoto apareix en diversos manga històrics com el Shura no Toki

## Referències

* Beasley, William G. (1972). The Meiji Restoration. Stanford: Stanford University Press. ISBN 0804708150, ISBN 9780804708159. OCLC 579232.
* Jansen, Marius B., and Gilbert Rozman, eds. (1986). Japan in Transition: from Tokugawa to Meiji. Princeton: Princeton University Press. ISBN 0691054592, ISBN 9780691054599. OCLC 12311985.
* Jansen, Marius B. (1961). Sakamoto Ryoma and the Meiji Restoration. Princeton: Princeton University Press. OCLC 413111.

## Enllaços externs

* Kōchi Sakamoto Ryōma Memorial Museum Arxivat 2014-05-23 a Wayback Machine. (anglès)
* Hokkaidō Sakamoto Ryōma Memorial Museum (japonès)
# Roger Blandignères

Roger Blandignères (Conflent, 15 de novembre del 1955) és un escriptor nord-català en llengua francesa, àrbitre de rugbi durant vint anys.

## Biografia

Jugà rugbi a 15 a la JOP de Prada de Conflent fins a la categoria júnior, i posteriorment ho feu com a sènior a l'SCA de Pàmies, lloc on l'havia portat la seva feina de gendarme. El 1977 debutà en l'arbitratge al Migdia-Pirineus, on treballava. En ser traslladat als Pirineus Orientals dos anys més tard, començà a pujar pels diversos graons (àrbitre federal, tercera, segona i primera divisions, Grup B) fins que el 1996 exercia aquesta responsabilitat al Grup A de la primera divisió francesa (l'actual "Top 14"). Quan deixà l'arbitratge va fundar el 1998 a la Torre d'Elna un equip de rugbi corporatiu, "Als Frays", que presidí durant uns anys.
Des del 1990 exerceix de sanador per magnetisme.
Ha escrit i publicat en francès tres reculls de poesies, cinc novel·les (ambientades a la Catalunya Nord) i un llibre sobre medicina alternativa.

## Obres

* L'enfant déraciné: roman Pollestres: TDO, 2001 ISBN 978-2-915746-78-5
* Le mas des Oliviers ou la passion secrète Saint-Estève: Presses littéraires, 2007 ISBN 978-2-35073-196-4
* Mes douces vérités: poèmes Saint-Estève: Presses littéraires, 2007 ISBN 978-2-35073-228-2
* An nom de la liberté [poèmes] Saint-Estève: Presses littéraires, 2008 ISBN 978-2-35073-257-2
* Les cerisiers maudits: roman Pollestres: TDO, 2009 ISBN 978-2-915746-34-1
* Le foulard rouge Pollestres: TDO, 2010 ISBN 978-2-915746-45-7
* La pudeur d'une larme: poésie Pollestres: TDO, 2010 978-2-915746-55-6
* Le mystère de la sacristie: roman Pollestres: TDO, 2010 ISBN 978-2-915746-58-7
* La Guérison à pleines mains Pollestres: TDO, 2011 ISBN 978-2-915746-85-3

## Referències

* ↑ «Thuir | Roger Blandignères dédicace demain». L'Indépendant. [Consulta: 18 de juliol de 2015]

## Enllaços externs

* Plana web personal de literatura Arxivat 2015-01-31 a Wayback Machine. (francès)
** Plana web personal de curació pel magnetisme Arxivat 2011-08-12 a Wayback Machine. (francès)
* Lectura d'un poema, en vídeo (francès)
* Fotografia i entrevista sobre la seva carrera d'àrbitre Arxivat 2016-03-03 a Wayback Machine. (francès)
# Roger Bocquet

Roger Bocquet (Ginebra, 9 d'abril de 1921 - Ginebra, 10 de març de 1994) fou un futbolista suís de les dècades de 1940 i 1950.

## Trajectòria

Pel que fa a clubs, la seva carrera transcorregué majoritàriament al Lausanne Sports. Fou 48 cops internacional amb Suïssa, i marcà 2 gols. Participà en els Mundials del Brasil 1950 i Suïssa 1954. En aquest darrer Mundial, hi participà malgrat patir un tumor de cervell del que posteriorment fou operat i es recuperà.

## Referències

* ↑ «Perfil». rotweiss.ch. Arxivat de l'original el 2015-02-27. [Consulta: 1r abril 2015].
* ↑ «Perfil a FIFA». v. Arxivat de l'original el 2015-02-19. [Consulta: 1r abril 2015].
Roger Bocquet amb Suïssa - Caixes de navegació :
Selecció de futbol de Suïssa – Copa del Món de Futbol de 1950
1 Antenen •
2 Bader •
3 Beerli •
4 Bickel •
5 Bocquet •
6 Corrodi •
7 Eggimann •
8 Fatton •
9 Friedländer •
10 Gyger •
11 Hug •
12 Kernen •
13 Lusenti •
14 Neury •
15 Quinche •
16 Rey •
17 Schneiter •
18 Siegenthaler •
19 Soldini •
20 Steffen •
21 Stuber •
22 Tamini •
Seleccionador: Andreoli
Selecció de futbol de Suïssa – Copa del Món de futbol 1954
1 Eich •
2 Parlier •
3 Stuber •
4 Bocquet •
5 Flückiger •
6 Mathis •
7 Neury •
8 Bigler •
9 Casali •
10 Eggimann •
11 Eschmann •
12 Fesselet •
13 Frosio •
14 Kernen •
15 Antenen •
16 Ballaman •
17 Fatton •
18 Hügi •
19 Mauron •
20 Meier •
21 Riva •
22 Vonlanthen •
Seleccionador: Rappan :
# Sabeus (religió)

Els sabeus o sabians (àrab: الصابئة, aṣ-ṣābiʾa; hebreu: צבאים‎) són els adeptes al sabeisme o religió sabea o sabiana. Tot i que no relacionats amb els sabeus del Iemen, en prenen el nom; la seva religió és anterior a la conquesta musulmana i modernes investigacions n'intenten establir les relacions amb l'islam primitiu i les sectes judeocristianes aramees i siríaques.
A Précis de la Géographie Universelle (París, 1847), Malte-Brun diu que el sabeisme té un rang més elevat que el politeisme i consisteix en l'adoració dels cossos celestes, del Sol, la Lluna i els estels, junts o separadament; i afegeix que el sistema, molt antic i estès pel món a l'antiguitat (fins i tot testimoniat al Perú) es va barrejar amb altres religions, però només es va conservar sense barreja entre algunes comunitats aïllades.
Segons la tradició de l'Orient mitjà oriental són una religió monoteista abrahàmica que segueix el quart llibre de la tradició d'Abraham, el Zabur (considerat pels erudits com la Bíblia dels psalms) que fou donada al rei David segons l'Alcorà. El llibre Fihrist escrit per an-Nadim (escriptor àrab de finals del segle X) esmenta els mughtàssila (‘auto-ablucionistes’), una «secta» de «sabians» al sud de Mesopotàmia que tenia a al-Hassàïh com a fundador; els erudits pensen que aquest seria l'enigmàtic Sobiai al qual Elchasai va predicar a Pàrtia; hauria estat proper a l'original pro-jueu Hanputa d'Elchasai de la que va sorgir el profeta Mani, i que són identificats a vegades com els sampseans pro-Torà i altres vegades com els mandeans anti-Torà. Es diu que creuen en el profeta Noè.

## Bibliografia

* Enciclopèdia Britànica, 1911
* E. S. Drower, Mandaeans of Iraq and Iran

## Enllaços externs

* He is asking about the Sabians: who were they and what were their beliefs?
# Runtime

Runtime (llibreria de programari), en ciències de la computació, és un conjunt de rutines de baix nivell usades per un compilador per a invocar-les en temps d'execució del programa. Cal no confondre el concepte de runtime amb el de biblioteques estàndard de funcions. L'entorn runtime implementa el model d'execució de les biblioteques runtime, la qual cosa implica incloure funcions de manegament de memòria, depurat del programa i gestió d'excepcions o errors.

## Tipus

* Bibliotques runtime ubicades en arxius externs quan són enllaçades (linked) dinàmicament.
* Bibliotques runtime ubicades l'arxiu principal quan són enllaçades estàticament.

## Referències

* ↑ «What is a Runtime Library? - Definition from Techopedia» (en anglès). Techopedia.com, 25-10-2017.
* ↑ «runtime library Definition from PC Magazine Encyclopedia» (en anglès). https://www.pcmag.com.+[Consulta: 25 octubre 2017].
* ↑ «What is the C runtime library?» (en anglès). https://stackoverflow.com.+[Consulta: 25 octubre 2017].
* ↑ «What is runtime? - Definition from WhatIs.com» (en anglès). SearchSoftwareQuality, 25-10-2017.
# Saint-Patrice

«Saint-Patrice» té aquests significats:
* Saint-Patrice (Indre i Loira), municipi al departament d'Indre i Loira (regió de Centre – Vall del Loira, França)
* Saint-Patrice-de-Claids, municipi al departament de la Mànega (regió de Normandia, França)
* Saint-Patrice-du-Désert, municipi al departament d'Orne (Normandia)